У ноч на чацвер 19 лютага 2020 года ў нямецкім горадзе Ганау, у двух кальянных кафэ былі расстраляныя 9 чалавек. Паліцыя прыбыла ў дом да падазраванага, аднак ён быў ужо мёртвы; побач ляжала цела яшчэ аднаго чалавека. Мяркуецца, што стралок вярнуўся дадому і скончыў жыццё самагубствам.

Забойства
---------

Увечары 19 лютага ў адну з кальянных у цэнтральнай частцы Ганау ўварваўся мужчына і пачаў стральбу па наведвальніках, забіўшы траіх. Затым ён схаваўся, а праз некаторы час з’явіўся ў іншай кальяннай, размешчанай у пяці хвілінах язды ад першага месца злачынства. Там ён забіў яшчэ пяць чалавек. Адзін пацярпелы памёр праз некалькі гадзін ад атрыманых раненняў. Трое забітых — грамадзяне Германіі (двое — курды, адзін — цыган), двое — грамадзяне Турцыі, адзін — Балгарыі і яшчэ адзін — Румыніі. Восьмая ахвяра родам з Босніі і Герцагавіны. У дзявятай — падвойнае грамадзянства: Афганістана і Германіі.

Некалькімі гадзінамі пазней паліцыя паведаміла, што меркаваны забойца знойдзены мёртвым у сваёй кватэры і што побач з ім знаходзіцца цела 72-гадовай жанчыны, яго маці. Следчыя прыйшлі да высновы, што пасля здзяйснення злачынстваў ён застрэліў сваю маці, а затым застрэліўся сам.

Падазраваны ў забойствах 43-гадовы Тобіас Рат’ен, у якога быў дазвол на валоданне паляўнічай зброяй, як мяркуецца, перад забойствамі выклаў у YouTube відэа. Ён раздзяляў вельмі правыя неанацысцкія погляды. Сваё відэа, апублікаванае на англійскай мове, назваў «персанальным пасланнем да ўсіх амерыканцаў». Якога-небудзь указанні на тое, што ён збіраецца ажыццявіць гвалтоўныя дзеянні, у пасланні не мелася.

Рэакцыя
-------

У сувязі з масавым забойствам, канцлер ФРГ Ангела Меркель адмяніла планавую паездку ў Леапольдзіну.

20 лютага прэзідэнт ФРГ Франк-Вальтэр Штайнмаер наведаў горад і ўсклаў вянкі ў двух кальянных, дзе загінулі 9 чалавек.

21 лютага міністр унутраных спраў Германіі Хорст Зэехофер заявіў, што «злачынства ў Ганау — гэта адназначна расісцкі матываваны тэрарыстычны акт».

Гл. таксама
-----------

* Стральба ў Накханратчасіме
* Стральба ў мячэцях Крайстчэрча

Зноскі
------

1. ↑  Eleven dead, including suspect, after Hanau attacks – as it happened (англ.). *theguardian.com*. Праверана 19 February 2020.
2. ↑  Что известно о теракте в немецком городе Ханау
3. ↑  *Germany, hessenschau de, Frankfurt*. Opfer des Anschlags: Neun junge Hanauer, mitten aus dem Leben gerissen **(нявызн.)**(недаступная спасылка). *hessenschau.de* (21 лютага 2020). Архівавана з першакрыніцы 22 лютага 2020. Праверана 26 лютага 2020.
4. ↑  Press, The Associated.  Germany's Immigrant Community in Hanau Reeling After Attack **(нявызн.)** (20 February 2020).
5. ↑  German gunman calling for genocide kills 9 people **(нявызн.)**. *AP NEWS* (20 лютага 2020).
6. ↑  Что известно о теракте в немецком городе Ханау
7. ↑  Что известно о теракте в немецком городе Ханау
8. ↑  Стрельба в Германии 19.02.2020 — нападающий и его мать мертвы
9. ↑  Has Germany done enough to tackle far-right violence?(англ.)  **(нявызн.)**?, *BBC News* (20 лютага 2020).
10. ↑  Hume, Tim.  'Not a Classical Neo-Nazi': What We Know About the German Hookah Bar Terrorist **(нявызн.)** (February 29, 2020). «Instead, judging by the material he posted online, Tobias Rathjen appears to have been driven by a toxic mix of racist, conspiracist, and incel ideology, and likely suffered from serious mental health problems, experts say.».
11. ↑  Меркель отменила плановую поездку из-за стрельбы в Ханау Архівавана 20 лютага 2020.
12. ↑  Президент ФРГ назвал стрельбу в Ханау ″актом террористического насилия″ | Новости из Германии о Германии | DW | 20.02.2020
13. ↑  Что известно о теракте в немецком городе Ханау